CELEX: 32021R1926
Language: sk
Date: 2021-11-05 00:00:00
Title: Vykonávacie nariadenie Komisie (EÚ) 2021/1926 z 5. novembra 2021, ktorým sa schvaľujú kontroly zhody s obchodnými normami pre ovocie a zeleninu vykonávané Spojeným kráľovstvom a ktorým sa mení vykonávacie nariadenie (EÚ) č. 543/2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny

8.11.2021   
               
               
                  SK
               
               
                  Úradný vestník Európskej únie
               
               
                  L 393/9
               
            
         VYKONÁVACIE NARIADENIE KOMISIE (EÚ) 2021/1926
         z 5. novembra 2021,
         ktorým sa schvaľujú kontroly zhody s obchodnými normami pre ovocie a zeleninu vykonávané Spojeným kráľovstvom a ktorým sa mení vykonávacie nariadenie (EÚ) č. 543/2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 91 písm. f),
         keďže:
         
                     (1)
                  
                  
                     Podľa článku 15 ods. 1 vykonávacieho nariadenia Komisie (EÚ) č. 543/2011 (2) môže Komisia na žiadosť tretej krajiny schváliť kontroly zhody s obchodnými normami, ktoré táto tretia krajina vykonáva pred dovozom do Únie.
                  
               
                     (2)
                  
                  
                     Po vystúpení Spojeného kráľovstva z Únie 1. februára 2020 a vzhľadom na ukončenie prechodného obdobia stanoveného v Dohode o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (dohoda o vystúpení) 31. decembra 2020 Spojené kráľovstvo zaslalo Komisii žiadosť o schválenie kontrol zhody s osobitnými obchodnými normami, ktoré Spojené kráľovstvo vykonáva pred dovozom do Únie. Spojené kráľovstvo sa predovšetkým zaviazalo splniť požiadavky stanovené na predaj ovocia a zeleniny po skončení prechodného obdobia a oznámilo oficiálny orgán a kontrolné orgány uvedené v článku 15 ods. 2 druhom pododseku vykonávacieho nariadenia (EÚ) č. 543/2011.
                  
               
                     (3)
                  
                  
                     Na tomto základe sa vykonávacím nariadením Komisie (EÚ) 2020/2102 (3) schválili kontroly zhody s obchodnými normami pre ovocie a zeleninu vykonávané Spojeným kráľovstvom, je v ňom uvedený oficiálny orgán, ktorý zodpovedá za vykonávanie uvedených kontrol, ako aj kontrolné orgány zodpovedné za samotné kontroly vo Veľkej Británii a Spojené kráľovstvo je uvedené na zozname v prílohe IV k vykonávaciemu nariadeniu (EÚ) č. 543/2011 s poznámkou pod čiarou.
                  
               
                     (4)
                  
                  
                     Hoci v súlade s článkom 6 ods. 3 a článkom 7 ods. 1 dohody o vystúpení a článkom 5 ods. 4 a článkom 13 ods. 1 Protokolu o Írsku/Severnom Írsku k uvedenej dohode v spojení s prílohou 2 k uvedenému protokolu sa vykonávacie nariadenie (EÚ) č. 543/2011 uplatňuje na Spojené kráľovstvo a v Spojenom kráľovstve, pokiaľ ide o Severné Írsko, v článku 7 ods. 3 prvom pododseku uvedeného protokolu sa stanovuje, že ak sa v členskom štáte uznávajú technické predpisy, posúdenia, registrácie, osvedčenia, schválenia a povolenia, ktoré boli vydané alebo vykonané orgánmi iného členského štátu alebo subjektom zriadeným v inom členskom štáte, odkazy na členské štáty v ustanoveniach práva Únie uplatniteľných podľa tohto protokolu sa nepovažujú za odkazy zahŕňajúce Spojené kráľovstvo, pokiaľ ide o Severné Írsko, v prípade technických predpisov, posúdení, registrácií, osvedčení, schválení a povolení vydaných alebo vykonaných orgánmi Spojeného kráľovstva alebo subjektmi zriadenými v Spojenom kráľovstve. V dôsledku toho by sa kontroly zhody s obchodnými normami vykonávané kontrolným orgánom Severného Írska mali považovať za kontroly vykonávané treťou krajinou bez toho, aby bol dotknutý článok 7 ods. 3 štvrtý pododsek uvedeného protokolu.
                  
               
                     (5)
                  
                  
                     Komisia by preto mala určiť aj kontrolný orgán zodpovedný za samotné kontroly v Severnom Írsku, ktorý Spojené kráľovstvo oznámilo 9. apríla 2020, a objasniť zápis Spojeného kráľovstva v prílohe IV k vykonávaciemu nariadeniu (EÚ) č.543/2011.
                  
               
                     (6)
                  
                  
                     Vykonávacie nariadenie (EÚ) č. 543/2011 by sa preto malo zodpovedajúcim spôsobom zmeniť.
                  
               
                     (7)
                  
                  
                     V záujme jasnosti a právnej istoty by sa vykonávacie nariadenie (EÚ) 2020/2102 malo zrušiť.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO NARIADENIE:
         
            Článok 1
            Schválenie kontrol zhody
            Kontroly zhody s obchodnými normami pre ovocie a zeleninu vykonávané Spojeným kráľovstvom pred dovozom do Únie sa schvaľujú.
         
         
            Článok 2
            Oficiálny orgán a kontrolné orgány
            
               1.   Oficiálnym orgánom Spojeného kráľovstva uvedeným v článku 15 ods. 2 druhom pododseku vykonávacieho nariadenia (EÚ) č. 543/2011, ktorý zodpovedá za vykonávanie kontrol uvedených v článku 1 tohto nariadenia, je Secretary of State for the Department for Environment, Food and Rural Affairs (minister životného prostredia. potravín a záležitostí vidieka).
            
            
               2.   Kontrolnými orgánmi Spojeného kráľovstva zodpovednými za samotné kontroly v zmysle článku 15 ods. 2 druhého pododseku vykonávacieho nariadenia (EÚ) 543/2011 sú v prípade Anglicka a Walesu Horticulture Marketing Inspectorate (inšpektorát pre marketing záhradníckej produkcie), v prípade Škótska Scottish Government’s Horticulture and Marketing Unit (oddelenie škótskeho vládneho úradu pre záhradníctvo a marketing) a v prípade Severného Írska Department of Agriculture, Environment and Rural Affairs (vládny úrad pre poľnohospodárstvo, životné prostredie a záležitosti vidieka).
            
         
         
            Článok 3
            Zmena vykonávacieho nariadenia (EÚ) č. 543/2011
            Príloha IV k vykonávaciemu nariadeniu (EÚ) č. 543/2011 sa nahrádza textom uvedeným v prílohe k tomuto nariadeniu.
         
         
            Článok 4
            Zrušenie
            Vykonávacie nariadenie (EÚ) 2020/2102 sa zrušuje.
         
         
            Článok 5
            Nadobudnutie účinnosti
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. novembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 671.
         
            (2)  Vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 157, 15.6.2011, s. 1).
         
            (3)  Vykonávacie nariadenie Komisie (EÚ) 2020/2102 z 15. decembra 2020, ktorým sa schvaľujú kontroly zhody s obchodnými normami pre ovocie a zeleninu vykonávané Spojeným kráľovstvom a ktorým sa mení vykonávacie nariadenie (EÚ) č. 543/2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 425, 16.12.2020, s 84).
      
      
         
            PRÍLOHA
            
               
                  
                     „PRÍLOHA IV
                     
                        Tretie krajiny, ktorých kontroly zhody boli schválené podľa článku 15 a príslušné výrobky
                     
                     
                                 Krajina
                              
                              
                                 Výrobky
                              
                           
                                 Švajčiarsko
                              
                              
                                 čerstvé ovocie a zelenina
                              
                           
                                 Maroko
                              
                              
                                 čerstvé ovocie a zelenina
                              
                           
                                 Južná Afrika
                              
                              
                                 čerstvé ovocie a zelenina
                              
                           
                                 Izrael (*1)
                                 
                              
                              
                                 čerstvé ovocie a zelenina
                              
                           
                                 India
                              
                              
                                 čerstvé ovocie a zelenina
                              
                           
                                 Nový Zéland
                              
                              
                                 jablká, hrušky a kivi
                              
                           
                                 Senegal
                              
                              
                                 čerstvé ovocie a zelenina
                              
                           
                                 Keňa
                              
                              
                                 čerstvé ovocie a zelenina
                              
                           
                                 Turecko
                              
                              
                                 čerstvé ovocie a zelenina
                              
                           
                                 Spojené kráľovstvo:
                                 
                                             —
                                          
                                          
                                             Veľká Británia
                                          
                                       
                                             —
                                          
                                          
                                             Severné Írsko (*2)
                                             
                                          
                                       
                              
                                 čerstvé ovocie a zelenina
                              
                           
               “
            
               (*1)  Schválenie Komisie podľa článku 15 sa udeľuje ovociu a zelenine s pôvodom na území Izraelského štátu s výnimkou území pod izraelskou správou od júna 1967, konkrétne bez Golanských výšin, Pásma Gazy, východného Jeruzalema a zvyšku Predjordánska.
            
               (*2)  V súlade s článkom 6 ods. 3 a článkom 7 ods. 1 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu a s článkom 5 ods. 4 a článkom 13 ods. 1 Protokolu o Írsku/Severnom Írsku k uvedenej dohode v spojení s prílohou 2 k uvedenému protokolu, odkazy na členské štáty zahŕňajú na účely tohto nariadenia Spojené kráľovstvo, pokiaľ ide o Severné Írsko. V súlade s článkom 7 ods. 3 uvedeného protokolu však platí, že ak sa v členskom štáte uznávajú technické predpisy, posúdenia, registrácie, osvedčenia, schválenia a povolenia, ktoré boli vydané alebo vykonané orgánmi iného členského štátu alebo subjektom zriadeným v inom členskom štáte, odkazy na členské štáty v ustanoveniach práva Únie uplatniteľných podľa tohto protokolu sa nepovažujú za odkazy zahŕňajúce Spojené kráľovstvo, pokiaľ ide o Severné Írsko, v prípade technických predpisov, posúdení, registrácií, osvedčení, schválení a povolení vydaných alebo vykonaných orgánmi Spojeného kráľovstva alebo subjektmi zriadenými v Spojenom kráľovstve.